**Егва́рд** (арм.: Եղվարդ) — горад у Арменіі ў Катайкскай вобласці. Знаходзіцца ля падножжа гары Ара на шырокай тэрасе сярод фруктовых садоў, вінаграднікаў і палёў; за 14 км на паўночны ўсход ад Аштарака і за 19 км ад Ерэвана.

Гісторыя
--------

Упершыню згадваецца ў 574 годзе ў сувязі з абраннем каталікоса Маўсеса II Егвардскага (574—604), потым — у 603 годзе ў сувязі з вызвольным змаганнем армянаў супраць Сасанідскага панавання. Блізу Егварда адбыліся 3 буйныя бітвы.

Архітэктура
-----------

Царква св. Аствацацын (Багародзіцы), 1301 год.
Егвард вядомы сваімі гістарычнымі помнікамі. З іх найболей значная базіліка V стагоддзя. Ніжняя частка яе сцен захавалася дагэтуль. Пабудавана з высечанага туфа.

У 3 км ад горада знаходзіцца паўразбураная двух'ярусная царква Заравар сярэдзіны VII стагоддзя. Паводле гісторыкаў, яна была збудавана армянскім князем Грэгарам Маміканянам. Захавалася толькі паўночная частка будынка. Ніжні ярус мае 8 вялікіх трохвугольных выступаў — апсід, верхні ярус — знадворку шматсценны, знутры мае цыліндрычную форму. Аздабленне царквы, розныя геаметрычныя матывы і матывы з жывёламі, хораша апрацаваныя карнізы надаюць невялікаму па памерах будынку манументальны выгляд.

У цэнтры Егварда знаходзіцца двухпавярховая царква-магільны склеп Аствацацын, пабудаваная ў 1301 годзе. На першым паверсе, квадратным у плане, знаходзіцца магільны склеп. Другі паверх у плане амаль крыжаваты, тут знаходзіцца памінальны храм. Каменныя кансольныя ступені зроблены толькі ва ўваходу на другі паверх — да іх прыстаўляліся драўляныя ўсходы. Купал цэрквы конусападобны, падтрымваецца 12-ю калонамі. Сцены царквы вылучаюцца вылучным багаццем дэкаратыўнага аздаблення. Царква Аствацацын — адна з добра захаваных цэркваў эпохі Сярэднявечча ў Арменіі.

Дамы ў горадзе шматпавярховыя, каменныя, гарадскога тыпу, вялікая частка — з чорнага туфа.

Насельніцтва
------------

Насельніцтва Егварда ў 1831 складала 279 чалавек, у 1897 — 2144, у 1926 — 2865, у 1939 — 3021, у 1959 — 3940, у 1970 — 5398, у 1974 — 6050. Па дадзеных на 2006 год насельніцтва горада склала 10 656 чалавек.

Тут нарадзіліся каталікосы Маўсес II (574—604) і Маштоц I (897—898), які заснаваў Севанскі манастыр і з'яўляецца прататыпам галоўнага героя драмы Лявона Шанта «Старыя багі».

Зноскі
------

1. ↑  Armeniapedia — Yeghvard Church (англ.)

| ⛭Марз Катайк |
| --- |
| Гарады | 
* Абавян
* Бюрэгаван
* Егвард
* Нор-Ачын
* **Раздан**
* Цагкадзор
* Чарэнцаван

 |  |
| Сёлы | 
* Агаўнадзор
* Акунк
* Алапарс
* Анкаван
* Арагюх
* Арамус
* Аргел
* Арзакан
* Арзні
* Артаваз
* Арындж
* Атыс
* Ацаван
* Балаавіт
* Бжні
* Бужакан
* Вахджберд
* Верын-Птхні
* Гаргоч
* Гарні
* Гетамедж
* Гетаргел
* Гехадыр
* Гехард
* Гехашэн
* Гохт
* Джрабер
* Джрарат
* Джрвеж
* Дзарахбюр
* Завашэн
* Завуні
* Зар
* Зараван
* Зоўк
* Камарыс
* Канакераван
* Капутан
* Карашамб
* Карчлу
* Карэніс
* Касах
* Катайк
* Катнахпюр
* Кахсі
* Лернаніст
* Мармарык
* Маякоўскі
* Меградзор
* Мргашэн
* Нор-Артамет
* Нор-Гехі
* Нор-Гюх
* Нор-Ерзнка
* Нурнус
* Прашан
* Птхні
* Пюнік
* Салак
* Сараландж
* Севаберд
* Тэхенік
* Фантан

 |

| ⛭Гарады Арменіі Арменія |
| --- |
| Сталіца | Ерэван | Герб АрменііГерб Арменіі |
| Гарады | Абавян · Агарак · Айрум · Алаверды · Апаран · Арарат · Армавір · Арташат · Артык · Ахтала · Аштарак · Берд · Бюрэгаван · Вагаршапат · Вайк · Ванадзор · Вардэніс · Веды · Гавар · Гарыс · Гюмры · Дастакерт · Джэрмук · Дыліжан · Егвард · Ехегнадзор · Іджэван · Каджаран · Капан · Маралік · Мартуні · Масіс · Мегры · Мецамор · Наемберан · Нор-Ачын · Раздан · Севан · Сісіян · Спітак · Сцепанаван · Талін · Ташыр · Туманян · Цагкадзор‎ · Чамбарак · Чарэнцаван · Шамлуг |